b'\n_START_ARTICLE_\nK\xc3\xa5re Jonsborg\n_START_SECTION_\nMeritter\n_START_PARAGRAPH_\nHans arbeider spenner fra olje og tempera, treskurd til steinmosaikk. Han har skapt noen av Norges st\xc3\xb8rste monumentaldekorasjoner og v\xc3\xa6rt nyskapende i sin virksomhet, er representert i Nasjonalgalleriet og har  mottatt en rekke utmerkelser, blant annet Kongens fortjenstmedalje og Fearnleystipendiet. Han har ogs\xc3\xa5 v\xc3\xa6rt invitert deltaker p\xc3\xa5 den internasjonale biennalen 1962, Biennale internationale de tapisserie i Mus\xc3\xa9e cantonal des Beaux-Arts i Lausanne.\n_START_SECTION_\nInnsats\n_START_PARAGRAPH_\nHan har skapt en rekke altertavler, blant annet i kirken p\xc3\xa5 Svalbard og Tonsen kirke i Oslo, kartonger til monumentale veggtepper i Oslo r\xc3\xa5dhus, billedmosaikk av 400 000 natursteinsbiter i \xc3\x98stre Krematorium, Oslo, hadde en stor produksjon av figurative malerier og kartonger til billedvev. Han hadde i en \xc3\xa5rrekke et fruktbart samarbeid med Else Halling i Norsk Billedvev for \xc3\xa5 finne en brukbar palett av plantefarger til farging av sp\xc3\xa6lsaugarn. Her ble der gjort et betydelig nybrottsarbeid.\n_START_SECTION_\nBetydning\n_START_PARAGRAPH_\nI sin kunst var Jonsborg opptatt av geometriske komposisjonsteorier, og fargeteoriene til  C\xc3\xa9zanne og Delacroix, av Piero della Franceska og Picasso. Han reiste i en \xc3\xa5rrekke rundt p\xc3\xa5 museer i Europa og studerte gamle mestere og samlet en omfattende billeddokumentasjon om deres komposisjonsteknikk. Han var ogs\xc3\xa5 l\xc3\xa6rer ved Statens Kunst- og H\xc3\xa5ndverksskole i Oslo._NEWLINE_Arbeidene til Sigurd Winge, Else Hagen, K\xc3\xa5re Jonsborg og andre markerer en ny era i norsk romkunst.'